**POVIJEST RAČUNALA**

**Abak**

Abak je pomagalo pločastog oblika za lakše izvođenje računskih operacija. Prvotno se koristio u Aziji. **Rimski** abak bila je ploča podijeljena na pruge ili pravokutna polja po kojem su se pomicali kamenčići ili žetoni. Prema položaju kamenčiću je pripadala određena vrijednost. U Europi se rimski abak povremeno koristio do 16. stoljeća.

**Kineski** abak bio je okvir s napetim žicama na kojima su bile nanizane kuglice te je svakoj žici odgovarala određena vrijednost. Od kineskog razvio se i japanski ***soroban***. ***Soroban*** se u Japanu i danas upotrebljava.

Abak je, povijesno gledano, stari izum za računanje. Danas se koristi kao sprava za računanje namijenjena djeci.

Abak koriste i pojedinci koji ne mogu vidjeti. Oni se koriste pri predstavljanju matematičkih funkcija kao što **množenje, dijeljenje, zbrajanje i oduzimanje.** Iza žica na kojima su kuglice stavlja se gumeni ili neki drugi meki materijal da se kuglice ne bi pomicale dok slijepi dodiruju prstima kuglice.

**Colussus**

Colossus je ime nekoliko britanskih strojeva koji su se rabili za razbijanje njemačke šifre tijekom 2.svjetskog rata. To su bila djelomično programabilna digitalna elektronička računala, a osnovna im je građevna jedinica bila elektronska cijev. Unos podataka je bio preko bušene papirne vrpce. Glavni je arhitekt Colossusa bio Tommy Flowers koji je radio u britanskoj pošti pri službi razvoja.

Postojanje ovih računala bilo je tajno sve do 1970-ih upravo zbog njegove namjene.

**Apple 2**

Apple 2 je računalo koje je proizvodila američka tvrtka Apple između 1997. i 1993. Ovo računalo zasnovano je na mikroprocesoru MOS 6502 i svojom pojavom na tržištu potakao razvoj osobnih računala i korisničkog softvera. Svojim uspjehom potakao je mnoge druge tvrtke da se pridruže u stvaranju novih i boljih osobnih računala. Pojava Apple 2 potakla je **IBM** da stvori svoje novo osobno računalo **PC**, koje je kasnije postao standardno računalo. Mnoge druge manje tvrtke kao Commodore ili Atari dovele su na tržište jeftinije modele ubrzavajući tako razvoj osobnog računarstva i računarstva u cijelosti.

Postoji veći broj **emulatora** za Apple 2 i njihovim korištenjem moguće je pokrenuti većinu programa koja su bila dostupna za Apple 2.

*Ana-Marija Prusac, 9.a*